SHMU "Mazllum Këpuska", Gjakovë

Shkolla e Mesme e Ulët “Mazllum Këpuska” në Gjakovë, Kosovë dhe ka filluar punën në vitin shkollor 1954/1955.

Mësimi filloi më 01. 09. 1954 në Shtëpinë e Xajë Komoni në rrugën e Çabratit, për të vazhduar punën edhe në objektin ku gjendet SHLP “Bajram Curri” dhe në vitin shkollor 1958/59 bëhet shkollë e plotë fillore (I-VIII). Në shkollën ku sot zhvillohet procesi edukativ-arsimor filloi mësimi në vitin 1962. Kjo shkollë u themelua me vendim te KK Gjakovë të datës 29.04.1964. U pagëzua me emrin e dëshmorit Mazllum Këpuska, banor i lagjes së Çabratit, lagje ku gjendet shkolla. 1

 Historia 
Shkolla “Mazllum Këpuska”  është shkollë fillore e themeluar nga KK i Gjakovës me vendimin nr. 01-4142/1 të dt. 29.04.1964.

Shkolla kishte gjashtë paralele: dy klasë të para, dy të dyta dhe dy të treta, në të cilat mësim jepnin shtatë mësues dhe një ndihmës nëpunës. Që të gjithë nxënësit i takonin kombësisë shqiptare, kështu që edhe procesi mësimor zhvillohej në gjuhën amtare-shqipe. 

Në gjysmëvjetorin e dytë fillon punën mësuesja punoi prej gjysemvjetorit të dytë në lënden e gjuhës serbokroate në paralelet e dyta dhe të treta.

Anëtarët e kolektivit të parë ishin:

 Ramiz Baraku u caktua drejtori  i parë i     kësaj shkolle, i cili ishte një punëtor i palodhëshëm, organizator i shkëlqyeshëm     dhe mësues shembullor i klasës I-b, 
 Ganimete Pruthi- Hoxha, mësuese e klasës II-b,
 Hydajte Domi- Beqa mësuese e klasës II-a,    
 Zejnepe Lamaxhema-Baraku, mësuese e klasës II-b,
 Nexhbedin Koshi, mësues i klasës  III-a,
 Shefqet Lipoveci, mësues i klasës III-b,
 Natalija Stojanovic, filloi punën prej gjysemvjetorit të dytë, në lënden e gjuhës serbokroate dhe punoi në paralelet e dyta dhe të treta,
 Sulejman Oseku, punëtor teknik.

Në vitin shkollor 1954/1955, shkolla kishte 279 nxënës.

Për shkak të rritjes së numrit të nxënësve, në vitin shkollor 1957/58, mësimi zhvillohet në dy ndërtesa. Si shkollë amë ishte në objekti ku ishte Shkolla e Lartë Pedagogjike ”Bajram Curri” e ndërtuar gjatë luftës, dhe lokali i parë që tani quhej Shkolla “Mazllum Këpuska” 2 në të cilën punonin vetëm disa paralele prej klasës së I-rë  deri në kl. e IV-të.

Në vitin shkollor 1958/59 SHF ”Mazllum Këpuska” me një paralele të klasës së VIII-të bëhët shkollë e plotë fillore.

Meqenëse numri i nxënësve shtohej çdo vit, kapaciteti i pranimit të dy objekteve ishte i vogël për t’i pranuar të gjithë nxënësit, prandaj ishte i nevojshëm një objekt shkollor më i madh.

Ndërtimi i shkollës së re ”Mazllum Këpuska”, u bë në lagjen Mulla Jusuf në mes të dy rrugëve të saj: Rrugës ”Ismail Qemali” dhe Rr. ”Mit’hat Frashëri”. 

Përurimi i shkollës së re u bë më 18. 04. 1962, në menyrë solemne.

Shkolla e re kishte 16 dhoma mësimi, katër kabinete dhe disa lokale ndihmëse si: kabineti i biologjisë, fizikës, kimisë, BAT-tit, biblioteka, ambulanca, zyra e drejtorisë, zyra e sekretarit, salla e arsimtarëve me nyje sanitare etj.

Në vitin shkollor 1999/2000, shkolla ka pasur rreth 1600 nxënës dhe mësimi është zhvilluar në klasët 1-8.

Në vitin shkollor 2013/14, ndërtohet dhe fillon punën Shkolla Fillore "Këlmend Rizvanolli". Në këtë shkollë fillojnë të shkojnë dhe zhvillojnë mësim nxënësit e klasëve 1-5.

Nga viti shkollor 2013/2014, shkolla funksionon si Shkollë e Mesme e Ulët dhe mësimet i zhvillojnë nxënësit e klasëve 6-9. 2

 Objekti i shkollës 
Shkolla është godinë dykatëshe, ka 16 mësonjëtore, 4 kabinete (kabineti i arteve, i shkencave, i TIK-ut dhe gjuhëve e matematikës).

Objekti i shkollës është renovuar tërësisht në vitin 2024 nga Fondi i Kosovës për Efiçiencë të Energjisë (FKEE). Në renovim janë përfshirë: ndërrimi i dritareve dhe dyerve të hyrjes, komplet ndriçimi, izolimi i tërësishëm i objektit, sistemi i ngrohjes. 

Biblioteka e shkollës është ambient i bukur dhe tërheqës dhe i pajisur me numër të konsiderueshëm të librave. Në vitin 2017 është  rikonstrukturuar, pajisur me më shumë libra si rezultat i projektit të disa ish-nxënësve dhe nxënësve të shkollës që përmes KosovaIdeas dhe donacioneve që u mblodhën. Salla e edukatës fizike është ndërtuar në vitin 2024 dhe është ambient i cili i plotëson nevojat për edukatë fizike në shkolla, me hapësira përcjellëse dhe të përshtatshëem për aktivitete sportive të nxënësve.

 Arritjet e shkollës 

 Stafi shkollor 

 Shih edhe 
 Arsimi në Kosovë
 Arsimi në Gjakovë

 Referime 

Kategoria:Shkolla në Gjakovë
Kategoria:Shkolla të mesme të ulëta në Kosovë